26.04.2021

**Радиационнӧй аварияяс да катастрофаяс бӧрын колясъяс бырӧдысьяслы да тайӧ аварияясӧ да катастрофаясӧ веськалӧм йӧзлы сиӧм лун серти Коми Республикаса Юралысьлӧн шыӧдчӧм**

«Радиационнӧй аварияяс да катастрофаяс бӧрын колясъяс пыдди пуктана бырӧдысьяс!

Коми Республикаса пыдди пуктана олысьяс!

Таво тырӧ 35 во Чернобыльса атомнӧй электростанцияын авария лунсянь. 1986 вося косму тӧлысь 26 лунӧ лои медыджыд катастрофа, кор радиация улӧ веськаліс уна миллион морт.

Талун ми казьтылам тайӧ страшнӧй лоӧмтор дырйи пӧгибнитӧмаясӧс да аттьӧалам ставсӧ, кодъяс отсалісны неминуча бырӧдӧмын – тайӧ 600 сюрсысь унджык морт. Страна пасьталаысь военнӧйяс да специалистъяс уджалісны ассьыныс олӧм жалиттӧг. Вӧліны и Коми Республикаса олысьяс. И ми сьӧлӧмсянь аттьӧалам найӧс йӧз вӧсна тӧждысьӧмысь да ыджыд смеллунысь.

Ыджыд тшупӧда радиация зонаын удж ёна торкис авария бырӧдысьяслысь дзоньвидзалун. Колӧ вӧчны ставсӧ, медым водзӧ олысь йӧз помнитісны тайӧ неминучасӧ да авария колясъяссӧ ыджыд смеллуна бырӧдысьяс йылысь. Таво Сыктывкарын лоӧ сувтӧдӧма Чернобыльса да мукӧд техногеннӧй катастрофаяс улӧ веськалӧмаяслы памятник.

Сиа ставлы, кодъяслы вичмис лоны Чернобыльса АЭС да мукӧд радиационнӧй катастрофаяс бӧрын колясъяс бырӧдысьясӧн, налӧн рӧдвужлы, налы, кодъяс тайӧ катастрофаяс вӧсна воштісны матыссаяссӧ, водзӧ овны вынъяс да крепыд дзоньвидзалун.»

**Коми Республикаса Юралысь В.В. Уйба**

26.04.2021

Обращение Главы Республики Коми в связи с Днём участников ликвидации последствий радиационных аварий и катастроф и памяти жертв этих аварий и катастроф

«Уважаемые участники ликвидации последствий радиационных аварий и катастроф!

Уважаемые жители республики!

В этом году исполняется 35 лет со дня аварии на Чернобыльской АЭС. 26 апреля 1986 года произошла самая масштабная техногенная катастрофа, в результате которой радиационному облучению подверглись миллионы людей.

Сегодня мы вспоминаем жертв этой страшной трагедии и благодарим всех, кто принимал участие в её ликвидации, – а это более 600 тысяч человек. Военные и специалисты со всех уголков страны работали, подвергая свою жизнь опасности. Среди них были и жители Республики Коми. И мы искренне благодарны им за самоотверженность и героизм.

Работа в зоне с повышенным уровнем радиации серьезно отразилась на здоровье ликвидаторов аварии. Очень важно сохранить для последующих поколений память об этой трагедии и о мужестве людей, боровшихся с её последствиями. В этом году в Сыктывкаре будет установлен памятник пострадавшим от Чернобыльской и других техногенных катастроф.

Желаю всем, кто принимал участие в ликвидации взрыва на Чернобыльской АЭС и других радиационных аварий, их родным, тем, кто из-за техногенных катастроф потерял своих близких, твёрдости духа и крепкого здоровья.»

Глава Республики Коми В.В. Уйба

1181